ندر پہ استاد نور خان ءَ
زهیر ءِ وشتریں سازءَ بُچکاں
اے دل لوٹیت تئی آواز ءَبُچکاں
گوزانیں زندگی گوں تئی توارءَ
ابیتکیں میتگانی واه ءُ زار ءَ
شپاں تهنا مناںءُ تئی توار اِنت
چراگانی چراگاں انتزار اِنت
ابیتکیں کِشک ءُ دَگ ویرانیں میتگ
تئی آواز ءِ کیپ ءَهم نشہ بنت
من دراهیں زیمرانی وامداراں
تئی رنگیں سرانی وامداراں
همُک ساز ءَ تئی الهان مان اِنت
همُک شعرءَجهانءِجان مان اِنت
همُک گالءَتئی ایمان مان اِنت
اے ارواهانی سوداہاں ٹهیناں
هُمک زیمیں دلءِ آهاں ٹهیناں
تو داهم زندگ ئےداں است بلوچے
پہ راجءَربّ بیاریت وشیں روچے
کجام نیکیں دلءِ رازءَبُچکاں
اے دل لوٹیت تی آوازءَپُچکاں
ازت ابدال